3 Møde. ( 18 ) 6. Februar. 
PRISOPGAVER FOR 1903. 
DEN HISTORISK-FILOSOFISKE KLASSE. 
HISTORISK-FILOLOGISK OPGAVE. 
TIDLIGERE UDSAT 1893. 
. (PRIS: SELSKABETS GULDMEDAILLE.) 
Det er en Selvfølge, at N. M. Petersen i sine ,Bidrag til 
den danske Litteraturs Historie" kun har kunnet skænke Dyr- 
kelsen af den klassiske Filologi i Danmark en temmelig ringe 
Opmærksomhed. Tit har han maattet lade sig nøje med blot 
at nævne Navnene paa denne Videnskabs Repræsentanter og 
Titler paa Arbejder af dem; og selv hvor Talen er om de 
betydeligste Filologer, vort Land har haft at opvise i de tid- 
ligere Aarhundreder, har han i Reglen fremdraget andre Sider 
af deres Virksomhed stærkere end den specielt filologiske. 
Hvad der udenfor N. M. Petersens Værk er fremkommet til 
Belysning af den klassiske Filologis Historie i Danmark, ind- 
skrænker sig væsentlig til Leksikonartikler, som efter Sagens 
Natur kun kunne give Enkeltbilleder og ikke paavise Sammen- 
hængen i Udviklingen nøjere. Men baade er det i og for sig 
ønskeligt at faa ogsaa denne Retning af Videnskaben i vort 
Land behandlet i en sammenhængende Oversigt, saaledes at 
der gøres Rede for de enkelte efter hinanden virkende Filo- 
logers Liv og Arbejder med en kritisk Vurdering af disse, og 
tillige Forbindelsen mellem Filologiens Dyrkelse hos os og i 
andre Lande paavises: og da der tilmed er Bestræbelser i 
lignende Retning oppe rundt omkring i de andre europæiske 
Lande, og vigtige Frugter deraf allerede foreligge (som f. Eks. 
C. Bursians Geschichte der klass. Philologie in Deutschland), 
vil det formentlig være betimeligt ogsaa for os at slutte os til 
denne Bevægelse. Selskabet ønsker da at bidrage sit til, at 
dette kan ske, ved at udsætte følgende Prisspørgsmaal: 
